钦定古今图书集成/明伦汇编/氏族典/第427卷 > 《廖用贤尚友录》 > 赵括
## 钦定古今图书集成/明伦汇编/氏族典/第427卷 > 《廖用贤尚友录》 > 赵括

按《史记廉颇蔺相如列传》：赵孝成王七年，秦与赵兵
相距长平，赵奢之子赵括为将。括自少时学兵法，言
兵事，以天下莫能当。父奢不谓善，曰：“破赵军者必括
也。”及将行，其母上书言于王，王终遣之。秦将白起纵
奇兵射杀赵括，括军败降秦，秦悉坑之，凡四十五万。
以括母先言，不诛。